ΕΠΑΝΑΛΗΨΗ 2ΗΣ ΕΝΟΤΗΤΑΣ

**Είδη των επιρρημάτων που μαθαίνουμε σε αυτήν την ενότητα είναι:**

 Τα χρονικά, που εκφράζουν χρόνο και απαντούν στην ερώτηση "πότε;"

π.χ.: τώρα, σήμερα, χθες, αύριο, φέτος, πάντα, κάποτε, πέρυσι

 Τα τοπικά, που εκφράζουν τόπο και απαντούν στην ερώτηση "πού;"

π.χ.: εδώ, εκεί, πάνω, κάτω, παντού, πουθενά, αριστερά, βόρεια

 Τα τροπικά, που εκφράζουν τρόπο και απαντούν στην ερώτηση "πώς;"

π.χ.: έτσι, αλλιώς, μαζί, αλλιώς, όπως, ξαφνικά, χωριστά, καλά, άσχημα

 Άλλα είδη είναι και:

 Τα ποσοτικά που εκφράζουν ποσό και απαντούν στην ερώτηση "πόσο;"

π.χ.: λίγο, πολύ, καθόλου, περισσότερο, τόσο, σχεδόν, τουλάχιστον

 Τα βεβαιωτικά, που εκφράζουν επιβεβαίωση

π.χ.: ναι, μάλιστα, βέβαια, σωστά, σίγουρα

 Τα αρνητικά, που εκφράζουν άρνηση

**Οι εγκλίσεις των ρημάτων είναι τρεις:**

 ΟΡΙΣΤΙΚΗ:

 Φανερώνει το πραγματικό, το βέβαιο.

 Την χρησιμοποιούμε όταν θέλουμε να περιγράψουμε ένα γεγονός ή

μια κατάσταση στο παρελθόν, το παρόν ή το μέλλον.

 Στην οριστική συναντούμε όλους τους χρόνους.

 Για να σχηματίσουμε την άρνηση, χρησιμοποιούμε το δεν.

π.χ.: Θα γράψω το γράμμα απόψε. - Δε θα γράψω το γράμμα απόψε.

 ΥΠΟΤΑΚΤΙΚΗ:

 Φανερώνει το πιθανό, το επιθυμητό.

 Χρησιμοποιούμε την υποτακτική, όταν θέλουμε να εκφράσουμε

ευχή, επιθυμία, εναντίωση, παραχώρηση, προσταγή (με ευγενικό

τρόπο).

 Χαρακτηριστικό της υποτακτικής είναι η χρήση των μορίων να ή

ας.

 Στην υποτακτική συναντούμε τους χρόνους Ενεστώτα, Αόριστο

και Παρακείμενο.

 Για να σχηματίσουμε την άρνηση, χρησιμοποιούμε το μην.

π.χ.: Να έρθω στο σπίτι σου απόψε; - Να μην έρθω στο σπίτι σου απόψε;

Ας του το έλεγες! - Ας μην του το έλεγες!

 ΠΡΟΣΤΑΚΤΙΚΗ:

 Φανερώνει προτροπή, προσταγή, απαγόρευση.

 Χρησιμοποιούμε την προστακτική, για να εκφράσουμε κάποια

διαταγή ή απαγόρευση.

 Προστακτική συναντούμε μόνο στον Ενεστώτα και τον Αόριστο

και μόνο στο β’ πρόσωπο ενικού και πληθυντικού αριθμού (δηλ.

εσύ και εσείς).

 Η προστακτική δεν έχει δική της άρνηση. Όταν θέλουμε να

δώσουμε αρνητική προσταγή χρησιμοποιούμε την υποτακτική

(μην).

π.χ.: Σβήσε το φως όταν βγεις από το δωμάτιο. Μην φωνάζεις!

**Τα αριθμητικά διακρίνονται σε 4 κατηγορίες:**

 Απόλυτα αριθμητικά, που φανερώνουν ένα πλήθος.

π.χ.: ένας, μία, ένα - δύο - τρεις, τρεις, τρία - τέσσερις, τέσσερις, τέσσερα - πέντε

→Από το 13 έως το 19 γράφονται με μία λέξη. Από το 21 και πάνω

γράφονται με δύο λέξεις (εκτός από τα πολλαπλάσια του 10 που γράφονται

πάντα με μία λέξη).

 Τακτικά αριθμητικά, που φανερώνουν τη σειρά.

π.χ.: πρώτος-η-ο - δεύτερος-η-ο - τρίτος-η-ο κ.ο.κ.

→Από το 13 και πάνω γράφονται με δύο λέξεις (εκτός από τα πολλαπλάσια

του 10 που γράφονται πάντα με μία λέξη).

 Πολλαπλασιαστικά αριθμητικά, που φανερώνουν από πόσα μέρη

αποτελείται κάτι.

π.χ.: απλός-ή-ό - διπλός-ή-ό - τριπλός-ή-ό - τετραπλός-ή-ό κ.ο.κ.

 Αναλογικά αριθμητικά, που φανερώνουν πόσες φορές κάτι είναι

μεγαλύτερο από κάτι άλλο.

π.χ.: διπλάσιος-α-ο - τριπλάσιος-α-ο κ.ο.κ.